google/wiki40b huggingface dataset:
पेगासस एयरलाइन्स

पेगासस एयरलाइन्स टर्की की एक कम-लागत वाली एयरलाइन्स है जिसका मुख्य कार्यालय पेंद्रिक, इस्तांबुल शहर  के कुर्तक क्षेत्र मे है। पूर्व मे एयर लिंगस के साथ चार्टर विमान सेवा के रूप मे कार्यरत यह एयरलाइन्स अब पूर्ण रूप से एसस होल्डिंग्स के स्वामित्व मे है।

इतिहास

इस विमान सेवा का आरंभ १ दिसंबर १९९० को नेट और सिलकर नाम के दो व्यावसायिक घरानों के द्वारा एयर लिंगस के साथ पेगासस एयरलाइन्स के नाम से एक चार्टर विमान सेवा शुरू किए जाने के करार से हुई और दो बोइंग ७३७-४०० विमानों के साथ इसकी सेवाएँ १५ एप्रिल १९९० से शुरू की गयीं। परंतु इसके गठन के चार महीने बाद ही इराक़-कुवैत युद्ध एवम् इसके परिणाम स्वरूप छिड़े सामरिक संघर्ष ने टर्की के पर्यटन  पर गहरा असर डाला और इससे पेगासस एयरलाइन्स की भी सेवाएँ भी बुरी तरह प्रभावित हुईं।
संकट की समाप्ति के बाद ११९२ से तुर्की मे फिर से पर्यटक लौटने लगे और पेगासस एयरलाइन्स ने भी अपने बेड़े मे एक और बोइंग ७३७-४०० शामिल कर लिया। गर्मी के मौसम की बढ़ती माँग को पूरा करने के लिए ने दो और एयरबस ३२०ए भी पट्टे पर लिए। 
दो सकारात्मक परिणाम वाले वर्षों के बाद १९९४ मे इर लिंगस और नेट ने अपनी हिस्सेदारी इस्तांबुल-स्थित यपि क्रेडितबांक को बेच दी और स तरह पेगासस एयरलाइन्स एक शुद्ध रूप से तुर्क कंपनी बन गयी। 
४ सितंबर १९९७ को पेगासस एयरलाइन्स ने एक बोइंग ७३७-४०० और एक बोइंग ७३७-८०० विमान खरीदने के लिए बोइंग कमर्शियल एरप्लन्स के पास ऑर्डर किया और इस तरह यह बोइंग ७३७ नेक्स्ट जेनरेशन विमान खरीदने वाली पहली तुर्क एयरलाइन कंपनी बन गयी। साथ ही ने और १० बोइंग ७३७-८०० पट्टे पर लेने के लिए आई. एल. एफ. सी. के साथ एक करार भी किया। 
जनवरी २००८ मे एसस होल्डिंग्स ने पेगासस एयरलाइन्स को खरीद लिया और अली सबंसी को इसका चेयरमैन बना दिया। दो महीने बाद ही कंपनी ने पेगासस एयरलाइन्स को चार्टर एयरलाइन्स से बदल कर कम-लागत वाली एयरलाइन्स का रूप दे दिया। नवंबर २००५ मे और १२ नये बोइंग ७३७-८०० खरीदने का फ़ैसला किया और नवेंबर २००८ मे १२ और बोइंग ७३७-८०० खरीदे गये। २००८ से सौदे मे यह भी शामिल किया गया के बाजार के माँग को देखते हुए इस ऑर्डर को १४९-सीट वाले बोइंग ७३७-७०० अथवा २१५ सीट वाले बोइंग ७३७-९०० मे भी बदला जा सकता है।

गंतव्य

मुख्य आलेख :- पेगासस एयरलाइन्स के गंतव्य कोड साझेदारी समझौते
• एयर बर्लिन
• आज़रबाइजान एरलाइन्स
• आई जेड एयर
• केएलएम

विमान दस्ता

जून२०१५ की ताज़ा जानकारी के अनुसार पेगासस एयरलाइन्स के विमान दस्ते मे निम्नांकित विमान शामिल थे.

केबिन

पेगासस एयरलाइन्स सभी विमानो के सभी दर्जों मे एक जैसी आंतरिक संरचना के साथ कार्य करता है और सभी विमानों मे "फ्लाइयिंग केफे' उपलब्ध होता है। जहाँ यात्री अतरिक्त भुगतान कर के गर्मागर्म भोजंन प्राप्त कर सकते हैं। पेगासस एयरलाइन्स अपने विमाओं मे उड़ान के दौरान मनोरंजन सुविधा उपलब्ध कराने पर भी विचार कर रहा है। जिसमे यात्रियों को हेड फोन के लिए अलग से पैसा देना होगा।
खोमास प्रदेश

विवरण

खोमास प्रदेश नामीबिया के उन तीन प्रदेशों में से एक है जिसका न तो अन्ध महासागर के साथ किनारा है और न ही कोई अंतरराष्ट्रीय सीमा है।
शैलेंद्र सागर

एक हिन्दी साहित्यकार।
अहमद इब्न खालिद अल-नासिरि

अबू अल-अब्बास अहमद इब्न खालिद अल-नासिरि अल-सलावी (जन्म: 1834-1897), मोरक्को में हुआ था और इन्हें 19वीं शताब्दी का सबसे बड़ा मोरक्कन इतिहासकार माना जाता था। वह एक प्रमुख विद्वान और परिवार के सदस्य थे जिन्होंने 17 वीं शताब्दी में नासिरिया सूफी आदेश की स्थापना की थी। इन्होंने मोरक्को का एक महत्वपूर्ण बहुविकल्पीय इतिहास लिखा: किताब अल-इस्ताइका ली-अखबार दुवल अल-मगरीब अल-अक्सा। काम 19वीं शताब्दी के अंत तक इस्लामी विजय से मोरक्को और पश्चिम इस्लामी का एक सामान्य इतिहास है।
चेरमान् पेरुमाल

चेरमान् पेरुमाल केरल के पेरुमाल नरेशों में अंतिम था। इसका राज्यकाल 742 से 826 ई. तक था। इसकी गणना इसके मित्र सुंदर मूर्ति के साथ प्रसिद्ध शैव नायनारों में होती है। एक संदिग्ध कथा है कि चेरमान् पेरुमाल ने इस्लाम स्वीकार कर लिया था और मक्का की यात्रा की थी जहाँ से उसने भारत के शासकों को मुसलमानों का सत्कार करने और मस्जिद बनवाने का संदेश भेजा। लेकिन इस कथा को ऐतिहासिक सत्य नहीं माना जा सकता। वास्तव में चेरमान् पेरुमाल ने चिदंबरम् की यात्रा की थी। संभावना है कि 824-25 ई. में प्रारंभ होनेवाला कोल्लम अथवा मलयालम् संवत्, जिसका संबंध कुछ विद्वान् कोल्लम (क्विलंन) की स्थापना से करते हैं, वास्तव में चेरमान् पेरुमाल के शासन के अंत से संबंधित था।
सर्पमीन

सर्पमीन (Eel) दृढ़ास्थि मत्स्यों के ऐंपोडीज़ गण (order Apodes) के म्युरीनिडी कुल (family Muraenidae) की सर्पांकार मछलियाँ हैं जिनका जीवनचक्र बहुत अनोखा होता है। ये बामी कहलाती हैं। 
इनकी कई जातियाँ हैं जो हिंद महासागर, भूमध्य सागर, ऐटलैंटिक महासागर, प्रशांत महासागर तथा यूरोप के पश्चिमी भाग के समुद्रों में फैली हुई है। इनमें सबसे प्रसिद्ध ऐंग्विला ऐंग्विला (A. anguilla) मैक्सिको के पास बरम्यूडा सागर में अंडे देती हैं जिनमें से छोटे छोटे चपटे पारदर्शी बच्चे निकलते हैं ये अनगिनत बच्चे अंडे से बाहर आते ही पूर्व दिशा की ओर चल पड़ते हैं और समुद्र की ऊपरी सतह पर ही रहते हैं। तीन चार वर्षों तक बराबर चलकर, ये तीन हजार मील का सफर पूरा कर लेते हैं और तब इनका शरीर गोल और तीन इंच तक का हो जाता है। कुछ समय और बीतने पर इनका शरीर पतला और सूच्याकार हो जाता है। ये सिकुड़कर कुछ छोटे हो जाते हैं और उनकी आकृति बामी जैसी हो जाती है। इस परिवर्तन के बाद वे मीठे पानी के लिए आतुर हो उठते हैं और समुद्र से उनके झुंड के झुंड नदियों, झीलों और तालतलैयों में घुस जाते हैं, जहाँ नर १२ से २० इंच तक लंबे और मादा १४ से २६ इंच तक लंबी हो जाती हैं। इस प्रकार आठ नौ वर्षों का जीवन बिताने के बाद, सहसा उनमें फिर परिवर्तन होता है। उनका पूरा शरीर रूपहला हो जाता है, आँखें बड़ी हो जाती हैं और यूथन नुकीला हो जाता है। वे एकदम खाना पीना बंद करके, फिर समुद्र की ओर लौटकर पश्चिम की ओर लौट पड़ती हैं। इस प्रकार निरंतर चलकर, वे फिर अपने जन्मस्थान में पहुंच जाती हैं और वहीं अंडे देने के बाद उनकी मृत्यु हो जाती है।
बामी देखने में साँप सी लगती हैं। इनका शरीर लंबा, सुफने मुलायम और शरीर चिकना रहता है। गलफड़ों की जगह इनके दोनों बगल शिगाफ-सी कटी रहती हैं और मुँह में तेज दाँत रहते हैं। पृष्ठीय पक्ष (dorsal Fin) और गुह्य पक्ष (anal Fin) लंबा और पुच्छपक्ष (candal Fin) छोटा रहता है। शरीर का ऊपरी भाग हरछौंह भूरा और बगल का पिलछौंह रहता है।
बामी समुद्रों, नदियों, तालाबों तथा कीचड़ और दलदलों में रहती हैं। ये अक्सर दिन में अपने को कीचड़ में गाड़ लेती हैं और रात में भोजन के लिए इधर उधर फिरने लगती हैं। ये सर्वभक्षी मछलियाँ हैं, जिनकी कोई कोई जाति पाँच फुट तक लंबी होती है और वजन में १० सेर तक पहुंच जाती है।
तोप्केगोला जाति

तोप्केगोला जाति नेपाल की एक जनजाति है।
राजभवन (असम)

राजभवन गुवाहाटी भारत के असम राज्य के राज्यपाल का आधिकारिक आवास है। यह राज्य की राजधानी गुवाहाटी में स्थित है। असम के वर्तमान राज्यपाल जानकी बल्लभ पटनायक हैं।

इतिहास

अविभाजित असम का राजभवन जो शिलॉंग में स्थित है लगभग एक सदी पूर्व निर्मित किया गया था। यह भारत के सबसे उत्कृष्ट राजभवनों में से एक था।
लेकिन १९७२ में असम के विभाजन के पश्चात मेघालय एक अलग राज्य बनाया गया और शिलॉंग को नए राज्य की राजधानी बनाया गया। इस कारण असम के लिए उसकी राजधानी गुवाहाटी में एक नए राजभवन निर्माण की आवश्यकता थी। नए राज्य मेघालय के अस्तित्व में आने के एक दशक तक असम और मेघालय का एक ही राज्यपाल होता था जो शिलॉंग में आवासित था। गुवाहाटी सर्किट हाउस के कुछ कमरों को समान राज्यपाल के असम दौरे पर आने के दौरान ठहरने के लिए स्थाई रूप से आरक्षित किया गया था। लेकिन इस व्यवस्था को सन्तोषजनक नहीं माना गया और यह निर्णय लिया गया कि असम के राज्यपाल के लिए एक नया राजभवन गुवाहाटी में निर्मित किया जाएगा। लागत कम करने के लिए एक सादगीपूर्ण राजभवन १९८० में निर्मित किया गया। पर चूँकि दोनों राज्यों का राज्यपाल अभी भी एक ही था और जो अधिकतर शिलॉंग में आवासित था इसलिए नए राजभवन का उपयोग गवर्नर कैम्प के रूप में अधिक होता था। वर्ष १९८९ से असम का अपना अलग राज्यपाल होना आरम्भ हुआ। गुवाहाटी में राजभवन निर्मित करने के पीछे कारण था खारगुली से ब्रह्मपुत्र नदी का सुरम्य दृश्य और पहले से ही बने हुए राजभवन को विकसित करने में लगने वाला कम खर्च। असम का स्थाई राजभवन अपने वर्तमन स्थल पर तब अस्तित्व में आया।
बिलाइछड़ि उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

बिलाइछड़ि उपजिला बांग्लादेश के दक्षिण-पूर्वी भाग में, चट्टग्राम विभाग के रांगामाटि जिले में स्थित है।
बोरॉन सबऑक्साइड

बोरॉन सबऑक्साइड एक अकार्बनिक यौगिक है।
टिफ़नी ट्रम्प

टिफ़नी ट्रम्प (जन्म वि॰सं॰२०५० आश्विन २७) संयुक्त राज्य अमेरिका की प्रसिद्ध फैशन मॉडल एवं गायिका है। वे राष्ट्रपति महामहिम डॉनल्ड ट्रम्प की पुत्री है।
टिफ़नी ने पेंसिल्वेनिया विश्वविद्यालय से समाजशास्त्र एवं नगरीय अध्ययन में स्नातक की उपाधियाँ प्राप्त की हैं।
ताज होटल्स रिसॉर्ट्स एंड पैलेसेज

इतिहास

टाटा ग्रूप के संस्थापक जमशेदजी नुसीरवानजी टाटा ने १६ दिसंबेर १९०३ को अरब सागर के तट पर मुंबई (पहले बंबई के नाम से जाना जाता था) मे ताज महल पॅलेस के नाम से एक भव्य होटेल का उद्घाटन किया। यह ताज ग्रूप के पहली परिसंपत्ति और पहला होटेल था। जम्सेत जी द्वारा इस होटेल का निर्माण करने के पीछे छुपे कारणों से जुड़ी कई दंतकथाएँ है। एक कहानी के अनुसार इसके पीछे मुंबई के वाट्सन'स होटेल (जहाँ सिर्फ़ युरोपियन लोगो को ही जाने की अनुमति थी) मे उन्हे नस्लीय भेदभाब के कारण प्रवेश ना दिया जाना कारण बना था। 
1984 में, ताज समूह ने एक लाइसेंस समझौते के तहत प्राप्त कर लिया, उनमे से ताज कॉन्नेमेरा चेन्नई में (अब विवांता ताज द्वारा - कॉन्नेमेरा) और सेवॉय होटल ऊटी में, बैंगलोर में ताज वेस्ट एंड के खुलने के साथ ताज समूह बैंगलोर में अपनी धावा बनाया |
उन दिनो ब्रिटिश इंडिया मे होटलों के अंदर सिर्फ़ युरोपियन लोगो को ही प्रवेश दिया जाना आम बात थी, पर जमशेदजी टाटा के जैसे क्षमता वाले व्यापारी का केवल इस आधार पर होटेल का निर्माण करना थोड़ा अटपटा लगता है। एक और कहानी मे उन्होने होटेल खोलने का निश्चय तब किया जब उनके एक मित्र ने बंबई मे एक भी ढंग का होटेल न होने की शिकायत की। पर इस सन्दर्भ मे सबसे संभाव्य कारण लवेट फ्रेज़र - जमशेदजी के करीबी मित्र और आई एच. सी. एल. ग्रूप के पहले निदेशको मे से एक - का है जो कहतें हैं कि यह विचार जमशेदजी के दिमाग़ मे लंबे समय से चल रहा था और उन्होने इस विषय पर गहरा शोध भो किया था।
उनका किसी होटेल का मालिक बनने की कोई इच्छा नहीं थी और वे बस लोगों को भारत के प्रति आकर्षित करना और बंबई को बेहतर बनाना चाहते थे। कहा जाता है कि जमशेदजी ने इस होटेल की आंतरिक साज सज्जा, इसमे लगने वाली कलाकृतियों और फर्नीचर का साजो समान जुटाने के लिए लंडन, पॅरिस, बर्लिन और दुसेलडोर्फ की यात्रा की थी।
बीजोपचार

परिचय

बीजोपचार को उत्पादन की प्रथम श्रेणी में रखा जाए तो कोई अतिश्योक्ति नहीं होगी। बीज की ऊपरी तथा अंदर की पर्तों में अनदेखी फफूँदी रहती है जो अवसर पाकर दूषित बीज के साथ भूमि में जाकर बीज के अंकुरण को प्रभावित करती है और रोगों की प्रारंभिक अवस्था को सफल बनाती है यदि बीज का उपचार कर दिया जाय तो ये अनदेखी फफूँदों का अस्तित्व समाप्त हो जायेगा और रोगों की प्रारंभिक अवस्था पर ही रोक लग जायेगी। अनुसंधान के परिणाम सामने हैं जिनसे पता लगता है कि जिस बीज का उपचार किया गया है उसमें अंकुरण संतोषजनक होता है और अच्छी पौध संख्या प्राप्त होती है। सभी जानते हैं कृषक भी मानते हैं कि अच्छा अंकुरण अच्छे उत्पादन का आईना होता है।

सावधानियाँ

१. बीजोपचार हेतु खरीदे गए रसायन की अंतिम तिथि अवश्य देख लें l
२. रोग के अनुसार ही सम्बंधित रसायन का चयन करें 
३. रसायन का प्रयोग संस्तुत मात्रा में ही करना चाहिए, कम या अधिक मात्रा में नहीं l
४. बीजोपचार के बाद उपचारित बीज को कभी भी खुली धुप में नहीं सुखाना चाहिए अपितु छायादार स्थान पर ही सुखाना चाहिए l
५. बीजोपचार के बाद उपचारित बीज को ४ घंटे के अंदर बुवाई कर देना चाहिए l
६. बीज शोधन के समय हाथ में दस्ताने तथा चहरे पर साफ कपड़ा बांधना चाहिए बीज शोधन के पश्चात हाथ-पाँव व चहरा साबुन से भली-भांति धोना चाहिए l
सुखोई एसयू-31

डिजाइन और विकास

विमान का डिजाइन 1991 की शुरुआत मे सुखोई एसयू-29 के एकल-सीट विकास के रूप में शुरू हुआ था, जिसमें अधिक शक्तिशाली वेडेनयेव एम-14पीएफ इंजन और नए लैंडिंग गियर थे। कम विंग ब्रैकट मोनोपलेन ने पहली बार जून 1992 में सुखोई एसयू-29टी के रूप में भरी और 1994 में पहले उत्पादित विमान ने उड़ान भरी।
सीकर

परिचय

सीकर ज़िले के उत्तर में झुन्झुनू, उत्तर-पश्चिम में चूरू, दक्षिण-पश्चिम में नागौर और दक्षिण-पूर्व में जयपुर जिले की सीमाएँ लगती हैं।
विमान और सुरक्षा विश्लेषक संस्थान

विमानन और सुरक्षा विश्लेषण संस्थान (अंग्रेज़ी: Centre for Aerospace and Security Studies, "CASS")  एक स्वतंत्र अनुसंधान थिंक टैंक है जिसमें एयरोस्पेस, विमानन उद्योग, राष्ट्रीय सुरक्षा, सिद्धांत, रणनीति, अर्थशास्त्र के क्षेत्र में विशेषज्ञता है।.
मार्कण्डेय काट्जू

मार्कण्डेय काट्जू भारतीय प्रेस परिषद् के अध्यक्ष एवं भारत के उच्चतम न्यायालय के एक पूर्व न्यायाधीश हैं।
ओस्लो बंदरगाह

यह नॉर्वे का एक प्रमुख बंदरगाह है।
क्यूशू

क्यूशू (जापानी: 九州, "नौ प्रान्त") जापान के चारों मुख्य द्वीपों में से तीसरा सब से बड़ा और सब से दक्षिणपश्चिमी द्वीप है। कुल मिलकर क्यूशू का क्षेत्रफल ३५,६४० वर्ग किमी है और इसकी जनसँख्या सन् २००६ में १,३२,३१,९९५ थी। यह होन्शू और शिकोकू द्वीपों के दक्षिण-पश्चिम में स्थित है। प्राचीनकाल में क्यूशू को कुछ अन्य नामों से भी बुलाया जाता था, जैसे के क्यूकोकु (九国, "नौ राज्य"), चिनज़इ (鎮西, "अधिकृत क्षेत्र से पश्चिम") और त्सुकुशी-नो-शीमा (筑紫島,"त्सुकुशी का द्वीप")। क्यूशू और इसके इर्द-गिर्द के छोटे द्वीपों को इतिहास में साऍकाऍदो (西海道, "पश्चिमी समुद्री घेरा") भी बुलाया जाता था।

आर्थिक स्थिति

क्यूशू में चावल, चाय, तम्बाकू, शकरक़न्दी और सोय उगाया जाता है। यह द्वीप रेशम के उत्पादन के लिए भी प्रसिद्ध है। क्यूशू पर कई प्रकार के चीनी के बासन-प्याले बनाए जाते हैं। फ़ुकुओका, नागासाकी, किताक्यूशू और ओइटा जैसे उत्तरी इलाक़ों में भारी कारख़ाने भी मौजूद हैं। जब यह सन् २०१० में मापा गया, क्यूशू क्षेत्र में ग्रैजुएट लोगों का बेरोज़गारी दर जापान के किसी भी अन्य क्षेत्र से अधिक था और उस वर्ष यहाँ के केवल ८८.९% ग्रैजुएट लोगों को स्थाई रोज़गार मिला हुआ था।
इज़राइल के राष्ट्रपति

पात्रता, शक्तियां और जिम्मेदारियां

इज़राइल का कोई लिखीत संविधान नही है, पर कई बुनियादी कानून है जो संविधान का दर्जा पाते है। १९६४ के बने राष्ट्रपति के बुनियादी कानून में राष्ट्रपति की पात्रता, शक्तियां और जिम्मेदारियां वर्णित है। राष्ट्रपति इज़राइल के राष्ट्रप्रमुख होते है और वे इज़राइल के नागरिक होने चाहिए जो इज़राइल मे हि निवास कर रहे हो। उनका चुनाव कनेसेट करती है और उनका कार्यकाल सात सालोंतक सिमीत होता है। किसी पदग्राही राष्ट्रपति के कार्यकाल समाप्त होते समय ९० दिनोंके पहले या कार्य्काल समाप्त होते ज्यादातर ३० दिनोंके बाद अगले राष्ट्रपति का चुनाव हो जाना चहिए। किसी आपदा में अगर राष्ट्रपति का कार्यालय खाली हो जाता है तो चुनाव ४५ दिनों मे हो जाना चाहिए।
राष्ट्रपति इज़राइल के सभी कानूनोंपर हस्ताक्षर करते है सिवाय उनके जो राष्ट्रपति से संबंधीत हो। वे न्यायपालिका के न्यायाधिश नियुक्ती और बर्खासती में अपना कार्य करते है। उनके पास किसी अपराधी की सजा कम करने या बदलने के पर्याय उपलब्ध है।
कुलाबा

वर्तमान

वर्तमान में गेटवे ऑफ़ इन्डिया के पास में कला डेको शैली का रीगल थियेटर (सिनेमाघर) है। वहाँ पास में लियोपोल्ड कैफ़े और ताजमहल पैलेस एंड टॉवर हॉटल हैं। इसके दक्षिणी भाग में नेवी नगर स्थित है। यहाँ पास में सबसे पुरानी इमारत के रूप में अफ़ग़ान चर्च है। नेवी नगर के मध्य में भारत की नामी वैज्ञानिक संस्थानों में से एक टाटा मूलभूत अनुसंधान संस्थान स्थित है। कोलाबा में रतन टाटा सहित कई नामी हस्तियाँ रहती हैं।
नियंत्रण प्रणाली

किसी तन्त्र के ऑउटपुट या अवस्था-चरों (स्टेट-वैरिएबल्स) को आवश्यकतानुसार बनाये रखने (या परिवर्तित करने) के लिये जो कुछ अतिरिक्त व्यवस्था की जाती है उसे नियन्त्रण प्रणाली (control system) कहते हैं। जिस मूल तन्त्र के ऑउटपुट को नियंत्रित करना होता है, उसे संयंत्र (प्लान्ट) या नियंत्रित तन्त्र कहते हैं। नियन्त्रण प्रणाली, संयंत्र के ऑउटपुट या स्टेट-चरों के मान पर लगातार नजर रखती है तथा संयंत्र के इन्पुट को इस प्रकार बदलती रहती है कि ऑउटपुट वैसा ही बने रहें या वैसे ही बदलें जैसा वांछित हो।
२६०९ ईसा पूर्व

२६०९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६०९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्राक्षेपिकी

क्षेपण विज्ञान या प्राक्षेपिकी (Ballistics, यूनानी भाषा में βάλλειν ('ba'llein') = "throw") यांत्रिकी की एक शाखा है जिसके अन्तर्गत प्रक्षेपकों (projectiles) की गति, व्यवहार एवं उनके प्रभावों का अध्ययन किया जाता है। प्रक्षेपकों में भी मुख्यतः गोलियों, गुरुत्व बमों, रॉकेट आदि का बारे में अध्ययन किया जाता है। इस अध्ययन से प्रक्षेपकों की डिजाइन एवं उनको त्वरित करने की युक्तियों की डिजाइन में मदद मिलती है ताकि वे अभीष्ट परफार्मेंस प्राप्त कर सकें।
ओंकार भावे

"'ओंकार भावे"' (26 जुलाई,1924 - 23 जुलाई, 2009), विश्व हिन्दू परिषद के अन्तरराष्ट्रीय उपाध्यक्ष थे।
ओंकार भावे का जन्म उत्तरप्रदेश के आजमगढ़ में 26 जुलाई 1924 को हुआ था। भावे ने प्रयाग विश्वविद्यालय से 1945 में स्नातक की डिग्री ल। बचपन में हीं राष्ट्रीय स्वयंसेवक संघ से जुड़ गये। सन् 1945 में संघ के प्रचारक बनने के साथ हीं घर छोड़ दिया। जीवनदानी प्रचारक बनने के बाद उन्होंने संघ में विभिन्न दायित्वों को पूरा किया। पहले जिला प्रचारक, फिर विभाग प्रचारक और प्रांत प्रचारक रहे। पूर्वी उत्तरप्रदेश के शारीरिक प्रमुख का दायित्व में उन्होंने संभाला। सन् 1995 में वे विहिप के संयुक्त महामंत्री बनाये गये। फिर 2009 में उन्हें विहिप का अंतर्राष्ट्रीय उपाध्यक्ष नियुक्त किया गया।
देश में आपातकाल के दौरान हुए आंदोलनों में उन्होंने बढ़-चढ़कर भाग लिया और रामजन्मभूमि पर मंदिर निर्माण को लेकर हुए संघर्ष में प्रमुखता से हिस्सा लिया। ओंकार भावे की गिनती राष्ट्रीय स्वयंसेवक संघ के वरिष्ठ प्रचारकों में होती थी। वे विहिप के शीर्ष नेताओं में थे।
पिछले कुछ दिनों से छाती में कफ की शिकायत थी। पिछले 27 जून 2009 को उन्हें दिल्ली के राम मनोहर लोहिया अस्पताल में भर्ती कराया गया था। लेकिन इलाज का उनपर असर नहीं हुआ। आखिर में उन्हें कार्यकर्ता विहिप के दिल्ली कार्यालय ले आए, जहां 23 जुलाई को सुबह सवा ग्यारह बजे उन्होंने अंतिम सांस ली। उनका अंतिम संस्कार यमुना किनारे निगम बोध घाट पर हुआ। 85 वर्षीय भावे अविवाहित थे।
ओंकार भावे को श्रद्धाजलि देने संघ परिवार के कई वरिष्ठ नेता पहुंचे। विहिप के अंतर्राष्ट्रीय अध्यक्ष अशोक सिंघल, संघ के पूर्व सरसंघचालक के एस सुदर्शन, विहिप के उपाध्यक्ष गिरिराज किशोर ने उन्हें अपना मार्गदर्शक, सहयोगी और कुशल संगठनकर्ता बताया।
मुजौना,समस्तीपुर

मुजौना बिहार के समस्तीपुर से 8 किलोमीटर दूर एक बहुत बड़ा गाँव है। यहाँ की ज्यादा आबादी ब्राह्मणों की है। इस गाँव में बहुत बड़े और प्रकांड पंडित हुयें हैं। पंडित छतनेश्वर झा द्वारा लिखित 'आदि शक्ति' स्तुति घर-घर में पढ़ी जाती है।
सेर्गेइ प्रोकोफ़िएव

सर्गेई सेर्गेयेविच प्रोकोफ़िएव  (रूसी : Сергей Сергеевич Прокофьев, अनु० Sergej Sergejevič Prokofjev; 23 अप्रैल, 1891 – 5 मार्च 1953)  एक रूसी और सोवियत संगीतकार, पियानोवादक और कंडक्टर थे।  उन्हें  20वी शताब्दी के प्रमुख संगीतकारों में से एक माना जाता है। तीन संतरो के लिए प्यार का मार्च, सूट लेफ्टिनेंट Kijé, बैले रोमियो और जूलियट एवं पीटर और भेड़िया  उनकी ख्याति प्राप्त कलाकृत्तियों में शामिल हैं ।
छत्रपति शाहू जी महाराज विश्वविद्यालय

उल्लेखनीय पूर्व छात्र

भारत के पूर्व प्रधानमत्री अटल बिहारी वाजपेयी डी.ए.वी. कॉलेज, कानपुर (छत्रपति शाहू जी महाराज विश्वविद्यालय से संबद्ध) के छात्र थे।
रेणु खाटोर (ह्यूस्टन प्रणाली विश्वविद्यालय के कुलपति और ह्यूस्टन विश्वविद्यालय के अध्यक्ष) छत्रपति शाहू जी महाराज विश्वविद्यालय के छात्र थे।
१८ नवम्बर

जन्म

राम पर्ताप कुमाव्त १९९४
पेट्रोनास जुड़वा मीनार

पेट्रोनास जुड़वा मीनार या पेट्रोनास ट्विन टॉवर मलेशिया के क्वालालम्पुर शहर में स्थित दुनिया की गगनचुम्बी इमारतों में से एक है। इसके निर्माण में करीबन तीन वर्ष लगे। इस ८८ मंजिला इमारत के एक मंजिल को बनाने में ४ दिन लगे थे।
सन् १९९८ से लेकर, ताइपेई १०१ के पूर्ण होने तक, सन् २००४ तक यह इमारत दुनिया की सबसे ऊंची इमारत थी और आज भी दुनिया की सबसे ऊंची जुड़वा इमारत है।
राजभवन (पश्चिम बंगाल), दार्जिलिंग

इतिहास

दार्जिलिंग राजभवन ब्रिटिश राज के दौरान सरकारी गृह हुआ करता था। यह भारत के गवर्नर जनरलों का ग्रीष्मकालीन आवास था। गवर्नर जनरल का स्थाई आवास स्थल कलकत्ता का सरकारी गृह था लेकिन बंगाल की भीषण गर्मियों के मौसम में गवर्नर जनरल का आवास और पूरा कार्यालय दार्जिलिंग स्थानान्तरित हो जाता था। सरकारी गृह भवन १८७७ में कोच बेहर के महाराजा ने खरीद लिया था।
ब्रिटिश राज की परम्परा निभाते हुए स्वतन्त्रता प्राप्ति के पश्चात अभी भी पश्चिम बंगाल के राज्यपाल गर्मियों में दो सप्ताह राजभवन दार्जिलिंग में व्यतीत करते हैं।
अहमद और मुहम्मद हुसैन

गायकी की सफ़र

ये दोनों भाइयों को क्लासिकी संगीत, भजन और ग़ज़लों गाते हैं। उन्होंने अपनी गायकी की सफ़र 1958 में शुरू की थी। क्लासिकी ठुमरी फ़नकारों के तौर पर, उनकी पहली एलबम 'गुलदस्ता' है जो 1980 में रिलीज़ हुई, और बहुत कामयाब रही। फिर इसके बाद अपनी संगीत को अवाम तक ले जाने के वास्ते उन्होंने अब तक 50 एलबमों को बनाईं। फिर इसके बाद अपनी एलबम 'मान भी जा' में टैंपॉ संगीत अपना कर अपने संगीत को मक़बूल बनाने का उपराला किया।
मिर्ज़ा मोहम्मद हाकीम

मिर्ज़ा मोहम्मद हाकीम (उर्दू :مرزا محمد حکیم/अंग्रेजी :Mirza Mohammad Hakim) (जन्मकाल 09 अप्रैल 1553 - 10 अक्टूबर 1585), कभी कभी मिर्ज़ा हकीम, लघु रूप में भी जाने जाते थे , मिर्ज़ा मुगल सम्राट हुमायूं के दूसरे पुत्र थे।इन्होंने अफगानिस्तान में काबुल पर शासन किया था , और अक्सर उनके बड़े भाई सम्राट अकबर के साथ ही रहते थे ' मिर्ज़ा हाकीम ने सम्राट अकबर का काफी साथ दिया था ' ये माह चुचक बेगम का बेटे थे '
दारिपल्ली रामैया

दारिपल्ली रमैया (जन्म: १९३७) भारत के सामाजिक कार्यकर्ता हैं जिन्हें २०१७ में हरियाली फैलाने में विशेष योगदान के लिये पद्मश्री से सम्मानित किया गया।
श्री रमैया तेलंगण के खम्मम जिले के रेड्डिपल्लि गाँव के निवासी हैं। स्थानीय लोग उन्हें 'चेल्ता रमैया' (वृक्ष रमैया) कहते हैं। ऐसा अनुमान है कि खम्मम जिले में और उसके आसपास उन्होने १० लाख से अधिक पौधे लगाये हैं ताकि हरियाली को वपस लाया जा सके। वे उस तरह के पौधे लगाते हैं जो छाया देते हैं, फल देते हैं या बायोडीजल के लिये काम आते हैं।
हारमोनियम

हारमोनियम (Harmonium) एक संगीत वाद्य यंत्र है जिसमें वायु प्रवाह किया जाता है और भिन्न चपटी स्वर पटलों को दबाने से अलग-अलग सुर की ध्वनियाँ निकलती हैं। इसमें हवा का बहाव पैरों, घुटनों या हाथों के ज़रिये किया जाता है, हालाँकि भारतीय उपमहाद्वीप में इस्तेमाल होने वाले हरमोनियमों में हाथों का प्रयोग ही ज़्यादा होता है। हारमोनियम का आविष्कार यूरोप में किया गया था और १९वीं सदी के बीच में इसे कुछ फ़्रांसिसी लोग भारत-पाकिस्तान क्षेत्र में लाए जहाँ यह सीखने की आसानी और भारतीय संगीत के लिए अनुकूल होने की वजह से जड़ पकड़ गया। हारमोनियम मुख्यतः तीन प्रकार के होते हैं। ये विभाजन संभवता उनके निर्माण स्थान अथवा निर्माण में पर्युक्त सामिग्री की गुणवत्ता के आधार पर होता है। इसके प्रकार है - १.ब्रिटिश २.जर्मन ३.खरज। अपने निर्माण की शैली या स्थान के अनुसार इनके स्वरों की मिठास में अंतर होता है जिसे योग्य संगीतज्ञ ही पहचान सकता है।
हारमोनियम भारतीय शास्त्रीय संगीत का अभिन्न हिस्सा है। हारमोनियम को सरल शब्दों में "पेटी बाजा" भी कहा जाता है।

आकार

आकार में हारमोनियम एक बक्से की तरह होता है। इसमें कीबोर्ड की तरह ही दबाने के लिए कीज़ होते हैं और दिखने में यह बिलकुल वैसा ही लगता है।
यह केवल हवा के दबाव वाले प्रणाली पर काम करता है। वादक इसके फ्लैप को आगे-पीछे करके हवा भरते हैं और कीज़ दबाने पर उपयुक्त स्वर निकलता है।

संगीत में उपयोग

हारमोनियम का उपयोग शास्त्रीय, सुगम, भजन, फ़िल्मी, इत्यादि में लाया जाता है।
लोक जीवविज्ञान

लोक जीवविज्ञान (Ethnobiology) वैज्ञानिक रूप से विभिन्न मानव संस्कृतियों का अमानवीय जीवों के साथ के सम्बन्ध का अध्ययन करता है। इसमें अन्य जीवों के साथ करे गये मानव-व्यवहार, प्रयोगों, इत्यादि को देखा जाता है। मानवों का बायोटा और पर्यावरण के साथ ऐतिहासिक और वर्तमान सम्बन्ध परखा जाता है, जो कि हर संस्कृति में बदलता रहता है।
मुंद्रिका सिंह यादव

मुंद्रिका सिंह यादव एक भारतीय राजनेता एवं बिहार विधान सभा के पूर्व सदस्य थे। श्री यादव कई बार के मंत्री एवं राष्ट्रीय जनता दाल के प्रधान महासचिव थे। वो बिहार के पूर्व मुख्यमंत्री लालू प्रसाद यादव के बेहद क़रीबी मने जाते थे। 24 अक्टूबर 2017 को उनकी मृत्यु पटना के एक नीजी हॉस्पिटल में हो गई थी।
नवकृष्ण चौधरी

नवकृष्ण चौधरी (ନବକୃଷ୍ଣ ଚୌଧୁରୀ; २३ नवम्बर १९०१ – २४ जून १९८४) ओडिशा के मुख्यमंत्री थे।
ग्रेगोरी बोंगार्ड लेविन

ग्रेगोरी बोंगार्ड लेविन  को भारत सरकार द्वारा सन २००६ में साहित्य एवं शिक्षा के क्षेत्र में पद्म भूषण से सम्मानित किया गया था। ये रूस से हैं।
विद्युत शक्ति अनुकूलन

विद्युत उपभोक्ताओं को दिये जाने वाली वुद्युत शक्ति की गुणवत्ता (quality) सुनिश्चित करने वाले उपकरणों को शक्ति अनुकूलक (power conditioner) कहते हैं तथा इस प्रक्रिया को शक्ति अनुकूलन (Power conditioning) कहते हैं।
विद्युत शक्ति में गुणवत्ता संबन्धी अनेक प्रकार की समस्याएँ हो सकती हैं; जैसे वोल्टेज निर्धारित सीमा से भी कम या अधिक हो; आवृत्ति ५० हर्ट्ज के बजाय ४७ हर्ट्ज हो; कुछ देर (जैसे आधा सेकेण्ड) के लिये विद्युत शक्ति शून्य हो आदि। ज्ञातव्य है कि विद्युत-शक्ति यदि निर्धारित मापडण्दों के अनुकूल नहीं होगी तो उससे विद्युत के उपकरण खराब हो सकते हैं; या वे ठीक से कार्य न करें आदि समस्याएँ पैदा हो सकती हैं।
वोल्टेज रेगुलेटर एक शक्ति-अनुकूलक उपकरण है। इसी तरह यूपीएस भी एक शक्ति अनुकूलक उपकरण है। सर्ज-सप्रेसर भी एक ऐसा ही उपकरण है। प्राय: एक ही उपकरण में शक्ति-गुणवत्ता की सभी समस्याओं को ठीक करने की क्षमता नहीं होती है। किन्तु अधिकांश उपकरण एक से अधिक समस्याओं के निवारण में सक्षम होते हैं।
विप्र

विप्र शब्द का उद्गम संस्कृत की वपु धातु से निर्मित है जिसका अर्थ बोने वाला होता है इसी क्रम में बाप (पिता के अर्थ में प्रयुक्त) भी इसी धातु से बना है